text: পদ্মিনী রামচন্দ্রন (১২ জুন ১৯৩২ - ২৪ সেপ্টেম্বর ২০০৬)  একজন ভারতীয় অভিনেত্রী ছিলেন। এছাড়াও তিনি ছিলেন ভরতনাট্যম নৃত্যের একজন প্রশিক্ষক। তিনি পদ্মিনী নামেই অধিক পরিচিত ছিলেন। তিনি ২৫০ টিরও বেশি ভারতীয় চলচ্চিত্রে অভিনয় করেছেন।  তিনি একই সাথে তামিল, হিন্দি, মালায়ালাম, তেলুগু এবং রুশ চলচ্চিত্রে অভিনয় করেছেন। পদ্মিনী, তাঁর বড় বোন ললিতা এবং তাঁর ছোট বোন রাগিনীকে একত্রে "ট্রাভানকোর বোন" বলে ডাকা হত।
  
  প্রাথমিক জীবন 
  
  পদ্মিনী তিরুবনন্তপুরমে জন্মগ্রহণ করেন এবং এখানেই বেড়ে ওঠেন। তখন তিরুবনন্তপুরম ট্রাভানকোর নামক দেশীয় রাজ্যের অন্তর্ভুক্ত ছিল (বর্তমানে ভারতের কেরালা রাজ্যের রাজধানী)। তিনি শ্রী থাঙ্গাপ্পন নয়ার এবং সরস্বতীর দ্বিতীয় কন্যা ছিলেন।  তাঁর বোন ললিতা এবং রাগিনীও নামকরা চলচ্চিত্র অভিনেত্রী ছিলেন। ট্রাভানকোর রাজ্যে জন্মগ্রহণ করায় তাদের নাম ছিল ট্রাভানকোর সিস্টার্স. পদ্মিনী এবং তার বোনেরা তিরুভিদাইমারুদুর মহালিঙ্গম পিল্লাইয়ের কাছ থেকে ভারতনাট্যম নৃত্য শিখেছিলেন। এই ট্রাভানকোর ত্রয়ী ছিলেন ভারতীয় নৃত্যশিল্পী গুরু গোপীনাথের শিষ্য। তারা তাঁর কাছ থেকে নাথের কাথাকালি ও কেরালা নাট্যনাম শিখেছিলেন। তিনি তিরুবনন্তপুরমে পরীজাথ পুস্পপাহাড়নাম উপস্থাপনের সময় এন. এস. কৃষ্ণন পদ্মিনীর প্রতিভার পরিচয় পান। সেই অভিনয়ের পর কৃষ্ণন বলেছিলেন ভবিষ্যতে তিনি বিখ্যাত অভিনেত্রী হবেন। এভাবেই পদ্মিনী কৃষ্ণনের প্রযোজিত মনমগল-এ নায়িকা হয়েছিলেন।
  
  ট্রাভানকোর সিস্টার্স বা পদ্মিনী সহ তাঁর বোনেরা ত্রিভেন্দ্রমের পুজাপ্পুরে একটি যৌথ পরিবার থারাবাদু (মালায়া কুটির) -এ বেড়ে ওঠেন। পরিবারের মাতৃতান্ত্রিক প্রধান ছিলেন কার্তিয়ায়িনী আম্মা এবং তার স্বামী ছিলেন পি.কে. পিল্লাই (চেরথালার পালকুন্নথু কৃষ্ণ পিল্লাই) ওরফে "পেনাং পদ্মনাভ পিল্লাই"। পি.কে. পিল্লাইয়ের ছয় ছেলে ছিল, যার মধ্যে সত্যপালান নায়ের (বেবি) বহু প্রাথমিকের মালায়ালাম চলচ্চিত্রের শীর্ষস্থানীয় নির্মাতা ছিলেন। তাঁরা ১৯৫৫ সালে ফিল্মফেয়ার পুরস্কারে পারফর্ম করেন। পদ্মিনী একজন শীর্ষস্থানীয় অভিনেত্রী এবং ৫০, ৬০ এবং ৭০ এর দশকের সর্বাধিক বেতনের অভিনেত্রীদের একজন ছিলেন। তিনি ৫০ এবং ৬০ এর দশকের মনোরম সৌন্দর্যের রাণীদের একজন হিসাবেও পরিচিত ছিলেন। তামিল ছবিতে তাঁর দুর্দান্ত ভারতনাট্যম অভিনয়ের কারণে তাঁকে তামিলনাড়ুতে "নাট্য পেরোলি" উপাধি দেওয়া হয়েছিল। তার অভিনীত তামিল চলচ্চিত্র থিলানা মোহনাম্বল তামিল সিনেমার একটি কাল্ট ক্লাসিক এবং এটি আজও একটি স্মরণীয় চলচ্চিত্র। জিস দেশ মে গঙ্গা বেহতী হ্যায় চলচ্চিত্রে তাঁর অভিনয় ছিল অসাধারণ এবং চলচ্চিত্রটি তাঁকে একজন জাতীয় তারকায় রূপান্তরিত করে।
  
  কর্মজীবন 
  সর্বপ্রথম ১৪ বছর বয়সে পদ্মিনী হিন্দি চলচ্চিত্র কল্পনাতে (১৯৪৮) নৃত্যশিল্পী হিসাবে অভিনয় করেছিলেন।এভাবেই তাঁর কেরিয়ার শুরু হয়।  তিনি প্রায় ৩০ বছর ধরে চলচ্চিত্রে অভিনয় করছেন। 
  
  তিনি শিবাজি গণেশন, এম জি রামচন্দ্রন, এন টি রাসত্যায়ন, প্রেম নাজির, রাজকুমার, জেমিনি গণেশন এবং এস. এস. রাজেন্দ্রনের মত বিখ্যাত ভারতীয় অভিনেতার সাথে অভিনয় করেছেন। তিনি শুধুমাত্র শিবাজি গণেশনের সাথেই ৫৯ টি ছবিতে অভিনয় করেন।
  
  তিনি মূলত তামিল ছবিতেই বেশি অভিনয় করেছেন। ১৯৫০ সালে মুক্তি পাওয়া এজাই পদুম পদু তামিল ভাষায় তাঁর প্রথম চলচ্চিত্র। পক্ষীরাজ স্টুডিওর ভি এ গোপালকৃষ্ণণ পদ্মিনী ও তার বোনদের তামিল পড়াতেন।  ১৯৫২ সালের পানাম চলচ্চিত্রে অভিনয়ের মাধ্যমে সাথে শিবাজি গণেশনের সাথে তাঁর অভিনয় শুরু হয়। 
  
  তাঁর উল্লেখযোগ্য কয়েকটি তামিল ছবি গুলির মধ্যে রয়েছে থঙ্গা পধুমাই, আনবু, কাট্টু রোজা, থিলানা মোহনাম্বল, ভিয়েতনাম বীদু, এধির পরধাতু, মঙ্গায়ার থিলাকাম এবং পুভে পুছুদাভা। তার কয়েকটি জনপ্রিয় মালায়ালাম চলচ্চিত্রের মধ্যে রয়েছে প্রসন্ন, স্নেহসীমা, বিবাহিতা, অধ্যাপিকা, কুমার সংভাবম, নোককেথাধুরথু কান্নুম নাট্টু, বাস্তুহারা এবং দোলার।
  
  তার দুটি জনপ্রিয় হিন্দি চলচ্চিত্র - মেরা নাম জোকার এবং জিস দেশ মে গঙ্গা বেহতী হ্যায় - ছবিতে তিনি রাজ কাপুরের সাথে জুটি বেঁধেছিলেন। তিনি রাজ কাপুরের সাথে আশিক (১৯৬২) নামক আরও একটি চলচ্চিত্রে অভিনয় করেন। তার অন্যান্য হিন্দি চলচ্চিত্র গুলোর মধ্যে রয়েছে অমর দীপ (১৯৫৮), পায়েল (১৯৫৭), আফসানা (১৯৬৬), ভাসনা (১৯৬৮), চন্দ অর বিজলী (১৯৬৯) এবং বাবুভাই মিস্ত্রির প্রযোজিত মহাভারত (১৯৯৫)।
  
  তিনি থিলানা মোহনাম্বল নামক একটি তামিল চলচ্চিত্রে অভিনয়ের জন্য সর্বাধিক বিখ্যাত হয়েছেন। ছবিটিতে তিনি একজন নৃত্যশিল্পীর ভূমিকায় একজন সংগীতশিল্পীর সাথে কার দক্ষতার সেরা তা প্রমাণের প্রতিযোগিতায় অবতীর্ণ হন।  এছাড়াও তিনি তিনি রাশিয়ান ভ্রমণকারী আফান্যাসি নিকিতিনের অ্যা জার্নি বিউন্ড দ্য থ্রি সীস (যাকে এখন রুশ সাহিত্যের স্মৃতিস্তম্ভ হিসাবে বিবেচনা করা হয়) নামক ভ্রমণকাহিনী অবলম্বনে নির্মিত একটি ইন্দো-সোভিয়েত চলচ্চিত্র জার্নি বিউন্ড থ্রি সীস চলচ্চিত্রে অভিনয় করেন। চলচ্চিত্রটিতে তিনি রাজনর্তকী লক্ষীর চরিত্রে অভিনয় করেন।
  
  ব্যক্তিগত জীবন 
  
  ১৯৬১ সালে পদ্মিনী আমেরিকা ভিত্তিক চিকিৎসক রামচন্দ্রনকে বিয়ে করেন।  তিনি তৎক্ষণাৎ চলচ্চিত্র থেকে অবসর নিয়ে যুক্তরাষ্ট্রে তাঁর স্বামীর কাছে যেয়ে পারিবারিক জীবনে মনোনিবেশ করেছিলেন।  পদ্মিনী ঐতিহ্যগতভাবে স্বামীর প্রতি অত্যন্ত নিবেদিত ছিলেন এবং তার বহিঃপ্রকাশ প্রকাশ হিসাবে তাঁর স্বামীর সাথে সমস্ত ঐতিহ্যবাহী পূজা এবং অন্যান্য উপাসনা করতেন। এই দম্পতির প্রেম রামচন্দ্রন নামক একজন সন্তান আছেন যিনি নিউ জার্সির হিলসডালে বসবাসকারী এবং ওয়ার্নার ব্রাদার্সের হয়ে কাজ করছেন।  তার বিয়ের ষোল বছর পরে, ১৯৭৭ সালে পদ্মিনী নিউ জার্সিতে একটি শাস্ত্রীয় নৃত্য বিদ্যালয় চালু করেছিলেন, যার নাম পদ্মিনী স্কুল অফ ফাইন আর্টস। আজ, তার স্কুল আমেরিকার বৃহত্তম ভারতীয় ধ্রুপদী নৃত্য প্রতিষ্ঠান হিসাবে বিবেচিত হয়।
  
  প্রশিক্ষণপ্রাপ্ত ভারতীয় ধ্রুপদী নৃত্যশিল্পী পদ্মিনী এবং বৈজয়ন্তীমালা তাদের ক্যারিয়ার জুড়ে একে অপরের সাথে প্রতিদ্বন্দীতায় লিপ্ত ছিলেন। কারণ তারা তাদের ক্যারিয়ারের উচ্চতায় ছিল এবং একে অপরকে ছাড়িয়ে যাওয়ার জন্য তাদের মধ্যে পেশাদার প্রতিদ্বন্দ্বিতা ছিল। তাদের বাস্তব জীবনের ঈর্ষা নাট্য নৃত্য অলক্ষিত ভাবে প্রবেশ করে, যা এই ধারাটি সাথে তার নিজস্ব প্রভাব যুক্ত করে। সফল নৃত্যশিল্পী-অভিনেত্রী বৈজয়ন্তীমালার সাথে পেশাদার প্রতিযোগিতার জন্য পদ্মিনী সুপরিচিত ছিলেন।  তারা যৌথভাবে ভানজিকোটাই ভালিবান নামক তামিল চলচ্চিত্রের "কান্নুম কান্নাম কালান্থু" গানে নৃত্য পরিবেশন করেছিলেন। গানটি দিয়েছিলেন জনপ্রিয় সংগীতশিল্পী পি. লীলা এবং জিকি। পদ্মিনী এবং বৈজয়ন্তীমালার পেশাদার প্রতিদ্বন্দ্বিতার কারণে, গানটি ছবিটি প্রকাশ হওয়ার পরপরই গানের জনপ্রিয়তা চলচ্চিত্রের জনপ্রিয়তা ছাড়িয়ে গেছে।
  
  পুরস্কার 
  জয়ী হন 
   ১৯৬০ সালে আফ্রো-এশিয়ান ফিল্ম ফেস্টিভালে ভীরাপাণ্ডে কাট্টাবোম্মান চলচ্চিত্রের জন্য যোগ্যতার সার্টিফিকেট (সার্টিফিকেট অব মেরিট) 
   ফিল্ম ফ্যান্স এসোসিয়েশন কর্তৃক ১৯৫৪, ১৯৫৯, ১৯৬১ ও ১৯৬৬ সালে শ্রেষ্ঠ অভিনেত্রী পদক। 
   ১৯৫৮ – তামিলনাড়ু রাজ্য সরকার কর্তৃক কালৈমামনি পুরস্কার।
   ১৯৫৭ – মস্কো যুব উৎসব কর্তৃক শ্রেষ্ঠ ধ্রুপদী নৃত্যশিল্পী পদক 
   ১৯৬৬ – শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার কাজল চলচ্চিত্রের জন্য। 
   ১৯৯০ - ফিল্মফেয়ার পুরস্কার দক্ষিণের আজীবন সম্মাননা
   ১৯৭০ – শ্রেষ্ঠ অভিনেত্রী বিভাগে তামিলনাড়ু রাজ্য চলচ্চিত্র পুরস্কার থিল্লানা মোহানাম্বাল চলচ্চিত্রটির জন্য 
   ২০০০– তামিলনাড়ু রাজ্য চলচ্চিত্র পুরস্কারের সম্মাননা পুরস্কার কালৈবনার পুরস্কার।
  
   মনোনীত হন
   ১৯৬০ – জিস দেশ মে গঙ্গা বেহতী হ্যায় চলচ্চিত্রটির জন্য শ্রেষ্ঠ অভিনেত্রী বিভাগে ফিল্মফেয়ার পুরস্কার
  
  চলচ্চিত্রে তালিকা
  
  তামিল চলচ্চিত্র
  
  হিন্দি চলচ্চিত্র
  
  মালায়ালাম চলচ্চিত্র
  
  টিভি সিরিজ
  
  তেলুগু চলচ্চিত্র
  
  রুশ চলচ্চিত্র
  
  নাটক 
   রামায়ণ 
   কল্পনা 
   ভাল্লি
   কণ্যকি
   দশভাত্রম
   শ্রী কৃষ্ণ লীলা
  
  তথ্যসূত্র
  
  বহিঃসংযোগ 
   
   
  
  বিষয়শ্রেণী:১৯৩২-এ জন্ম
  বিষয়শ্রেণী:২০০৬-এ মৃত্যু
  বিষয়শ্রেণী:ফিল্মফেয়ার পুরস্কার বিজয়ী
  বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
  বিষয়শ্রেণী:২০শ শতাব্দীর ভারতীয় অভিনেত্রী
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:মালয়ালম চলচ্চিত্র অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:ভারতীয় টেলিভিশন অভিনেত্রী
  বিষয়শ্রেণী:তিরুবনন্তপুরমের অভিনেত্রী
title: পদ্মিনী (অভিনেত্রী)